1. **LITERARNI NATJEČAJ OŠ SUHOPOLJE**

**NAČELA NATJEČAJA:**

* + sloboda stvaralaštva učenika
	+ osobno stvaralačko izražavanje
	+ dobrovoljnost sudjelovanja

**ZADAĆE NATJEČAJA:**

* + razvijati i poticati učeničko literarno stvaralaštvo
	+ promicati učeničko pisano izražavanje na hrvatskome jeziku
	+ otkrivati, pratiti i poticati učenike posebnih sklonosti, sposobnosti i kreativnosti

**OPĆE ODREDBE:**

* Pravo na sudjelovanje u natječaju imaju svi učenici od 5. do 8. razreda OŠ Suhopolje.
* U obzir za natječaj dolaze poetski i prozni radovi pisani na hrvatskom književnom jeziku, koji nisu javno izvođeni ili objavljeni.
* Svaki učenik/učenica u literarnom natječaju može sudjelovati samo jednim literarnim radom.
* Autor rada može biti samo jedan učenik.
* Tema literarnih radova: slobodna
* Radovi ne smiju biti duži od tri kartice (1 kartica = 60 slovnih mjesta x 30 redaka, tj. 1800 znakova s proredom).
* Svi literarni radovi moraju biti napisani računalom (format: word, pismo: timesnew roman, 12 točaka, dupli razmak), u skladu s pravopisnim načelima hrvatskoga jezika, ispisani i dostavljeni u tri (3) istovjetna primjeraka na kojima treba biti napisana zaporka i razred koji učenik pohađa.
* Na zasebnoj stranici svaki rad mora imati sljedeće podatke:
1. zaporka i razred koji učenik pohađa
2. ime i prezime učenika – autora rada
3. naslov rada
4. razred
* Literarni radovi bez traženih podatka neće biti uvršteni u prosudbu.
* Članovi stručnog prosudbenog povjerenstva izabrat će i ocijeniti sve pristigle radoveod kojih će jedan učenik-autor biti nagrađen.
* Rok za dostavu radova: 16. svibnja 2016. g.